Referat ekstraordinært årsmøte i Gol IL 2014
Klubbhuset

Torsdag 16.10.2014
Tilstede: Helene Holand, Magne Øynebråten, Birger Bjørnebekk, Lars Lindmo,Geir Tore Slåtto, Gabriel Johanessen, Reidun Løstegård, Gudmund Brekko, Bjørn Søgnen, Stein Ove Helberg, Leif Norhaug, Sigvat Morken, Monica Vedvik, Stein Hefte, Tore Ness, Gunn Kristin Magnetun Brennhovd.
Leder i Gol Idrettslag Magne Øynebråten ønsket velkommen. Det var en sak som skulle behandles i møtet: Flerbrukshall Hallingmo.
KONSTITUERING

· Godkjenning av innkalling, uten merknader.

· Birger Bjørnebekk, valgt som møteleder.

· Arve Rustberggard, valgt som referent.
· Tore Ness og Leif Norhaug ble valgt til å skrive under protokollen
Sak 1
Møteleder gav ordet til Prosessansvarlig i Arbeidsgruppen for flerbrukshall Hallingmo, Jan Egil Halbjørhus. Han informere om fremdriften i prosjektet og arbeidsgruppens anbefaling. Arbeidsgruppa har i tillegg til Halbjørhus bestått av Atle Magne Strandos, SOS Brannkonsult, Mads Elbrønd, Gol Kommune Kulturavdelingen, Hallgeir Haugen, kroppsøving og Gudmund Brekko, Gol Idrettsråd.
Jan Egil Halbjørhus gav en informativ og god presentasjon av arbeidet.
Det var et ordskifte der både økte treningskontingenter og omfang av dugnad ble diskutert. Det ble også diskutert både eiermodeller og finansiering. Forslag til vedtak ble deretter justert. Helene Holand oppfordret etter ordskifte årsmøtet til å ta standpunkt til fremlagt forslag til vedtak. Etter en liten korreksjon ble forslaget enstemmig vedtatt.

Årsmøtevedtak i Gol IL 16.10.2014:

1. Gol IL ser svært positivt på hallkonseptet beskrevet i rapport «Hallingmo Idrettssenter - Utredning og anbefaling av optimalt flerbrukshallkonsept».
Gol idrettslag stiller med egeninnsats, egenkapital og driftsforpliktelser for en realisering av denne del av fyrtårnet på Hallingmo.

2. Gol IL stiller med en investeringsramme på inntil kr 10,5 mill. eller årlig drifts garanti på kr 400.000,- under gitte finasieringsforutsetninger:

a. Egenkapital fra sparekonto



0.5 mill kr.

b. Tilskuddsmidler




1.5 mill. kr.

c. Pantelån inntil




2.5 mill. kr.

d. Reginale tilskudd




5.0 mill. kr.

e. Egeninnsats på uteområdet

 

1.0 mill. kr.
3. For hele anlegget tilstås omlag 20,8 mill. kr i tippemidler og tilskuddet økes med  inntil 30 % om regionale avtaler inngås, dvs. 6, 24 mill. kr.
Gol IL vil sammen med Gol IR og kommunen arbeide for etablering av regionale avtaler.
4.
Eierskapsform / Organisasjonsmodell kvalitetssikres juridisk i forhold til optimale tilskuddsordninger og mva. refusjon., der Gol idrettslag ønsker å være en betydelig eier.
       5.
Gol IL vil inngå aksjonær- og driftsavtale med eierselskapet basert på prinsipper som ligger i hallrapport. Øvrige budsjetterte leieinntekter ønsker Gol IL i samarbeid og dialog med Gol Kommune å finne leietakere til.
      6.
Styret delegeres fullmakten til å innhente eksterne ressurser for å gjennomføre vedtaket og inngå avtaler innenfor rammen av dette ekstraordinære årsmøtets vedtak.

      7.
Eventuelle overskridelser i forhold til dette vedtak eller driftskalkyler i arbeidsrapport må legges frem for nytt årsmøte før avtale inngås.

Enstemmig vedtak i Gol idrettslag sitt ekstarordinære årsmøte den 16. oktober, slutt kl 21.45.
Protokoll Gol 21.10.2014
Tore Ness



Leif Norhaug
